
Da li je dopušteno rukovati se sa starom ženom kao što je činio ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")***?


* 
* 
* 
* 
* 
* 
* 

 
Da li je dopušteno rukovati se sa starom ženom kao što je činio Ebu Bekr?

Argumenti koji zabranjuju rukovanje sa strankinjom općeg su karaktera i vrijede kako za mlađe tako za starije osobe, iako je rukovanje sa mlađom ženom, bez dvojbe, veći grijeh. Što se tiče postupka Ebu Bekra, on se spominje u nekim fikhskim knjigama. (Vidjeti: *El-Hidaje,* 4/368.) Poznati hadiski ekspert Ibn Hadžer kaže da nije uspio naći ovo predanje u hadiskim zbirkama. (Vidjeti: *Ed-Diraje,* 2/225.) Imam Zejleji za ovu predaju koja se pripisuje Ebu Bekru kaže da je “garib“. (Vidjeti: *Nasbur-raje,* 4/240.) Šejh Albani, kada je pojašnjavao ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** termina “garib“ kod imama Zejleija koji je svojstven izričito njemu u ovom značenju, kaže: “La asle lehu – nema svoje osnove (tj. nema lanca prenosilaca).“ (Vidjeti: *Irvaul-galil,* 5/103 i *Es-Silsiletud-daife,* 2/44.) U pojedinim djelima (Vidjeti: *El-Mebsut,* 10/154, i *Bedaeus-sanaia,* 5/123.)


Poslaniku, ﷺ, se pripisuje rukovanje staricama, što je bez sumnje velika greška, jer takva ***[predaja](https://pitajucene.com/search/predaj/questions/ "Pretraži pitanja o predajama")*** ne postoji u hadiskim zbirkama i jasno oponira vjerodostojnim hadisima. Buharija i Muslim bilježe da je Aiša, radijallahu anha, kazala: “Tako mi Allaha, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, nikada nije dodirnuo strankinju.” Stalni kolegij je upitan o propisu rukovanja stranca sa staricom, pa je odgovorio: “Nije dozvoljeno starici ni drugim ženama rukovanje sa strancem, jer Poslanik, ﷺ, kaže: *‘Ja se ne rukujem sa ženama’*.“ (Vidjeti: *Fetaval-ledžnetid-daime,* 17/47.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


